# Josep Manzano i Cererols

Josep Manzano i Cererols (Navars, 4 de setembre de 1983) és un ex-pilot de trial català. L'any 2001 va guanyar el Campionat d'Europa de trial i el Campionat del Món de trial júnior amb Sherco.

## Resum biogràfic

Manzano començà a competir en trialsín a 4 anys i amb 7 ja aconseguí el primer lloc català i el segon espanyol de la categoria Promeses. El 1993, a 9 anys, assolí els títols de Campió d'Espanya i dels Països Catalans i Subcampió del Món en categoria Poussin, quan aquest esport ja s'anomenava oficialment biketrial.
El 1994, a 10 anys, va passar al trial en motocicleta obtenint-hi èxits ràpidament: campió de Catalunya en les categories Juvenil (1995), Cadet (1997) i Júnior (1998 i 1999). El 1999 aconseguí també el Campionat d'Espanya Júnior individual, i també per equips representant Catalunya. En acabar l'any 1999 fitxà per Sherco. Com a pilot oficial d'aquest equip participà en els Campionats del Món (Júnior), d'Europa, d'Itàlia i d'Espanya, a més de proves emblemàtiques com ara els Sis Dies d'Escòcia, els Tres Dies de Santigosa, els Tres Dies dels Cingles, el Trial de España a Califòrnia i altres. Entre els seus triomfs cal destacar-hi l'obtenció del Subcampionat d'Europa.
L'any 2001 aconseguí finalment proclamar-se Campió del Món en categoria Júnior, després d'obtenir un rècord de 10 victòries consecutives i havent guanyat 13 de les 18 proves disputades. Aquell mateix any aconseguí el títol de Campió d'Europa, guanyant 3 proves de les 5 disputades, i el subcampionat de França.
El 2002, com a pilot oficial de Beta, passà a competir al Campionat del Món en la categoria absoluta, acabant-hi en la desena posició final, i el 2003 repetí aquest resultat.

### 2004: Retirada

El 2004 acabè tretzè al mundial de trial. A finals de temporada, a causa de la manca de suport econòmic i de patrocinadors, Josep Manzano va disputar la seva darrera prova com a professional, concretament els 2 Dies de Supertrial de Ponte in Valtellina (Itàlia, els dies 23 i 24 d'octubre) i tot seguit es retirà definitivament de l'alta competició.
Josep Manzano viu a Mallorca de fa anys, on segueix competint com a aficionat de tant en tant en proves determinades, tant a l'illa com a la resta de les Balears, entre elles els Dos Dies de Trial Illa d'Eivissa.

## Palmarès
### Biketrial

| Any | Categoria | C. del Món | C. d'Esp. | C. Països Catalans | C. de Cat. | Tro. Gen. Cat. | Auto. Cat. | Títols |
| 1991 | Promeses | | 2n | 1r | 1r | 1r | | 3 |
| 1992 | Poussin | 9è | 3r | 3r | | | 3r | - |
| 1993 | Poussin | 2n | 1r | 1r | | | 1r | 3 |
| Total títols | Total títols | - | 1 | 2 | 1 | 1 | 1 | 6 |
| | | | | 5 nacionals | 5 nacionals | 5 nacionals | 5 nacionals | |

#### Notes

* ↑ Fins al 1991 inclòs, el biketrial s'anomenà oficialment trialsín
* ↑ Al total de títols s'hi compten tots els campionats nacionals, estatals o internacionals guanyats

### Trial

| Any | Motocicleta | C. del Món outdoor | C. d'Espanya outdoor | C. d'Espanya indoor | Altres |
| 1999 | Gas Gas | - | 1r júnior | - | |
| 2000 | Sherco | 16è | - | - | |
| 2001 | Sherco | 13è | 13è | - | Campió del Món júnior Campió d'Europa |
| 2002 | Beta | 10è | 6è | - | Campió d'Itàlia indoor |
| 2003 | Beta | 10è | 9è | 7è | |
| 2004 | Beta | 13è | 17è | - | |
| Total títols | Total títols | 0 | 1 | 0 | 3 |
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider... Manzano Josep» (en anglès). trialonline.org. [Consulta: 11 febrer 2011].
* ↑ Ayala, Santiago (Director) «2001. Europeo de trial» (en castellà). Moto Verde. Motor Press Ibérica [Madrid], núm. 478, 5-2018, p. 156.
* ↑ «Josep Manzano. Palmarès». pairal.net. Arxivat de l'original el 3 de març 2016. [Consulta: 22 febrer 2010].
* 1 2 «Pilotos Todotrial. Josep Manzano» (en castellà). todotrial.com. [Consulta: 22 febrer 2010].
* ↑ «Josep Manzano s'acomiada de l'alta competició amb una nova victòria als 2 Dies de Supertrial a Ponte». pairal.net, 01-10-2004. Arxivat de l'original el 3 de març 2016. [Consulta: 22 febrer 2010].
* 1 2 «Campeonatos de España, Trofeos Nacionales y Copas R.F.M.E.» (en castellà). rfme.net. RFME. Arxivat de l'original el 5 de novembre 2016. [Consulta: 28 octubre 2011].

### Bibliografia

* «Josep Manzano. Biografia». pairal.net. Arxivat de l'original el 3 de març 2016. [Consulta: 22 febrer 2010].

## Enllaços externs

* Entrevista a Josep Manzano al Web todotrial.com del 14/10/2021 (castellà)
* Reportatge sobre la darrera prova que guanyà amb Sherco (castellà)
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen
2024 - Colairo :